Na temelju članka 35. Zakona o lokalnoj i područnoj (regionalnoj) samoupravi (˝Narodne novine˝ broj: 33/01, 60/01,129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19, 144/20) i članka 19. Statuta Općine Čavle (˝Službene novine Primorsko-goranske županije˝ broj: 20/14, 26/14, 27/15, 12/18, 41/18, ˝Službene novine Općine Čavle˝ broj: 3/21, 12/21, 4/22-pročišćeni tekst), Općinsko vijeće Općine Čavle, na sjednici održanoj \_\_\_\_\_\_\_\_\_\_\_\_\_\_ godine, donosi

**ODLUKU
o stipendiranju sportaša**

**I. OPĆE ODREDBE**

Članak 1.

(1) Ovom Odlukom utvrđuju se uvjeti za stjecanje prava, kriteriji za dodjelu te postupak dodjele sportskih stipendija u Općini Čavle.

(2) Izrazi koji se koriste u ovoj odluci, a imaju rodno značenje koriste se neutralno i odnose se jednako na muški i ženski rod.

Članak 2.

(1) Broj stipendija i visinu pojedinačnog iznosa stipendije utvrđuje načelnik Općine Čavle (u daljnjem tekstu: načelnik), sukladno godišnjem Programu javnih potreba iz oblasti predškolskog odgoja i naobrazbe i obrazovanja u Općini Čavle, koji se donosi uz Proračun Općine Čavle.

 **II. UVJETI I KRITERIJI**

Članak 3.

(1) Pravo na stipendiju, imaju sportaši koji ispunjavaju sljedeće uvjete:

- imaju prebivalište na području Općine Čavle najmanje godinu dana prije dana podnošenja prijave;

- izdano im je Rješenje o kategorizaciji za sportaše I., II. ili III. kategorije sukladno kategorizaciji Hrvatskog olimpijskog odbora (dalje u tekstu: HOO) za razdoblje za koje se raspisuje natječaj;

- između su 15 (petnaest) i 25 (dvadesetipet) godina starosti.

(2) Iznimno se sportska stipendija može dodijeliti sportašu koji nema prebivalište u Općini Čavle, a koji je postigao vrhunski sportski rezultat kao član sportske udruge sa sjedištem na području Općine Čavle, no mora biti njezin član najmanje 2 godine prije dana podnošenja zamolbe.

Članak 4.

(1) Pravo na stipendiju nemaju sportaši koji:

- ostvaruju neku drugu stipendiju, bez obzira po kojoj osnovi (u Općini Čavle, kao i u bilo kojoj drugoj Instituciji),

- su registrirani korisnici stimulativnih ili opojnih sredstava.

(2) Ako podnositelj zamolbe prima drugu stipendiju, može se opredijeliti za njemu povoljniju.

**III. POSTUPAK DODJELE STIPENDIJE**

Članak 5.

(1) Dodjela stipendija vrši se na temelju provedenog javnog natječaja (u daljnjem tekstu: natječaj).

(2) Stipendije se dodjeljuju sportašima I., II. ili III. kategorije sukladno kategorizaciji HOO.

(3) Odluku o raspisivanju natječaja donosi općinski načelnik (dalje u tekst: načelnik) u mjesecu listopadu.

(4) Natječaj se objavljuje na oglasnoj ploči Općine Čavle i službenoj stranici Općine Čavle.

Članak 6.

(1) Provedbu postupka natječaja obavlja Povjerenstvo za dodjelu stipendija (dalje u tekstu: Povjerenstvo) koje imenuje načelnik posebnom odlukom.

(2) Povjerenstvo se sastoji od predsjednika i dva člana koji se imenuje iz redova Upravnog odjela za lokalnu samoupravu i upravu Općine Čavle (dalje u tekstu: Upravni odjel)

(3) O radu Povjerenstva vodi se zapisnik.

Članak 7.

(1) Povjerenstvo podnosi načelniku prijedlog za odabir stipendista u roku od 15 dana od završetka natječaja.

(2) Načelnik donosi odluku o odabiru stipendista u roku od 30 dana od završetka natječaja.

(3) Odluka načelnika stipendista objavljuju se na oglasnoj ploči Općine Čavle i službenoj stranici Općine Čavle.

(4) Protiv odluke načelnika iz stavka 4. ovog članka može se podnijeti pisani prigovor u roku od osam dana od dana njezina objavljivanja.

(5) Prigovor se podnosi u pisanom obliku Upravnom odjelu preporučenom pošiljkom ili osobno u pisarnicu.

(6) Odluku o prigovoru u pisanom obliku donosi načelnik u roku od 30 dana od dana podnošenje prigovora te se dostavlja podnositelju prigovora.

(7) Odluka načelnika po prigovoru je konačna.

Članak 8.

(1) Rok za dostavu prijave na natječaj je 15 dana od dana objave obavijesti o natječaju.

Članak 9.

(1) Podnositelj koji nije podnio pravodobnu i potpunu prijavu ili ne ispunjava uvjete iz članka 3. ove Odluke ne smatra se sudionikom natječaja.

(2) Podnositelju prijave iz stavka 2. ovog članka dostaviti će se pisana obavijest o neprihvaćanju njegove prijave na natječaj.

(3) Podnositelj prijave iz stavka 2. ovog članka nema pravo na podnošenje pravnog lijeka protiv pisane obavijesti iz stavka 2. ovog članka.

Članak 10.

(1) Za prijavu na natječaj uz prijavni obrazac treba priložiti:

-uvjerenje o prebivalištu,

-potvrdu o članstvu u klubu, odnosno sportskoj udruzi, izdanu od sportskog kluba/sportske udruge;

-rješenje o kategorizaciji sportaša I., II. i III. kategorije sukladno kategorizaciji HOO-a, za razdoblje za koje se raspisuje natječaj, važeće u trenutku raspisivanja natječaja;

-izjava da ne prima stipendiju po niti jednoj drugoj osnovi;

-izjava da nije korisnik stimulativnih ili opojnih sredstava.

Članak 11.

(1) Sportska udruga koja djeluje na području Općine Čavle, dužna je, na zahtjev Općine, dostaviti potrebne podatke o sportašima razvrstanima u neku od kategorija HOO-a kako bi se dobila slika o njegovoj sportskoj aktivnosti u proteklom razdoblju.

(1) U slučaju da sportska udruga ne postupi prema prethodnim stavcima ovog članka kao i ako uskrati svoga člana (kandidata za stipendiju) za potrebne podatke načelnik će donijeti će odluku o valjanosti kandidature.

Članak 12.

(1) Stipendije se dodjeljuju bespovratno osim u slučaju ako:

 - stipendist u vrijeme dobivanja stipendije pravomoćno bude osuđen na bezuvjetnu kaznu zatvora,

 - stipendist u vrijeme dobivanja stipendije više ne bude član niti jedne sportske udruge na osnovi koje može ostvariti pravo na sportsku stipendiju;

- se utvrdi da je u vrijeme dobivanja stipendije stipendist uzimao ili uzima nedozvoljena stimulativna sredstva;

- u vrijeme dobivanja stipendije, bez opravdanih razloga, stipendist odbije nastupiti za nacionalnu selekciju, kao i ako bez opravdanih razloga odbije na bilo koji način zastupati interese Općine Čavle;

- stipendist svojim nedoličnim ponašanjem bude narušavao ugled kluba, odnosno sportske udruge Općine ili Države.

(2) Ako se utvrdi da su ispunjeni uvjeti iz stavka 1. ovog članka, načelnik donijet će Odluku o raskidu ugovora te obvezu povrata cjelokupnog isplaćenog iznosa stipendije.

Članak 13.

(1) Međusobna prava i obveze Općine Čavle, kao davatelja sportske stipendije i primatelja sportske stipendije, u skladu s ovom Odlukom, uređuju se ugovorom.

(2) Ugovor sadrži podatke o ugovornim stranama, iznos stipendije i način isplate, rok na koji je sklopljen, odredbe o vraćanju stipendije, mjesto i nadnevak zaključenja ugovora te potpise ugovornih strana.

Članak 14.

(1) Korisniku stipendije prestaje pravo na stipendiju zbog bilo kojeg od sljedećih razloga:

- ako tijekom godine za koju se dodjeljuje stipendija promijeni prebivalište s područja Općine Čavle, danom promjene prebivališta, osim ako je pravo na stipendiju stekao temeljem članka 3. stavka 2. ove Odluke;

-ako se naknadno utvrdi da je pristupnik dostavio netočne podatke prilikom podnošenja prijave na natječaj, a koji su podaci bili temelj za dodjeljivanje stipendije;

- ako u vrijeme dobivanja stipendije pravomoćno bude osuđen na bezuvjetnu kaznu zatvora, danom pravomoćnosti presude;

- ako u vrijeme dobivanja stipendije više ne bude član niti jedne sportske udruge na osnovi koje može ostvariti pravo na sportsku stipendiju, danom prestanka članstva;

- ako na vrijeme, a najkasnije u roku od 30 dana od nastalih promjena ne dostavi Općini obavijest o promjeni statusa sportaša;

- ako se utvrdi da je u vrijeme dobivanja stipendije uzimao ili uzima nedozvoljena stimulativna sredstva, danom utvrđivanja;

- ako u vrijeme dobivanja stipendije, bez opravdanih razloga odbije nastupiti za nacionalnu selekciju kao i ako bez opravdanih razloga odbije na bilo koji način zastupati interese Općine Čavle, danom odbijanja.

(2) Ako se utvrdi da su ispunjeni uvjeti iz stavka 1. ovog članka, načelnik donijeti će odluku o raskidu ugovora te o obvezi povrata cjelokupnog iznosa sportske stipendije.

Članak 15.

(1) U slučaju nastupa okolnosti prouzročenih višom silom, zbog kojih bi stipendist bio onemogućen ispunjavati ugovorom preuzete obveze, stipendist je dužan, u roku od 30 dana od dana nastupa takvih okolnosti, uz podnošenje dokaza, o tome obavijestiti Upravni odjel radi usklađenja ugovorne obveze stipendista s novonastalim okolnostima.

Članak 16.

(1) Stipendija se dodjeljuje za 12 (dvanaest) kalendarskih mjeseci, odnosno za vrijeme važenja rješenja HOO-a.

(1) Stipendija se, u pravilu, isplaćuje do desetog u mjesecu za tekući mjesec.

Članak 17.

(1) Upravni odjel vodi evidenciju dodijeljenih stipendija i kontrolira provođenje ugovornih obveza iz Ugovora o stipendiranju.

**IV. PRIJELAZNE I ZAVRŠNE ODREDBE**

Članak 18.

(1) Ova Odluka stupa na snagu osmog dana od dana objave u „Službenim novinama Općine Čavle“.

 OPĆINSKO VIJEĆE OPĆINE ČAVLE

 Predsjednik:

 Norbert Mavrinac

KLASA:

URBROJ: